OpenLLM-France/wikimedia huggingface dataset:
# Per sempre Alfredo

Per sempre Alfredo és una cursa ciclista d'un dia que es disputa a la Toscana, Itàlia. Fou creada el 2021,. pel centenari del naixement d'Alfredo Martini, exentrenador de l'equip de nacional italià entre el 1975 i el 1997. La cursa forma part del circuit UCI Europa Tour amb una categoria 1.1. També forma part de la Copa Italiana de Ciclisme en carretera.

## Palmarès

| Any | Vencedor | Segon | Tercer |
| 2021 | Matteo Moschetti | Mikel Aristi Gardoki | Samuele Zambelli |
| 2022 | Marc Hirschi | Dion Smith | Rémy Mertz |
| 2023 | Felix Engelhardt | Mark Stewart | Anders Foldager |

## Referències

* ↑ «Per sempre Alfredo 2021». ProCyclingStats. [Consulta: 21 març 2021].
* ↑ «Matteo Moschetti, primer vencedor de Per Sempre Alfredo» (en castellà), 21-03-2021. [Consulta: 7 maig 2021].

## Enllaços externs

* Web oficial (italià)
* Palmarès a cqranking.com
* Palmarès a firstcycling.com
* Palmarès a procyclingstats.com
# Conroe

Conroe és una població dels Estats Units a l'estat de Texas. Segons el cens del 2000 tenia 36.811 habitants.

## Demografia

Segons el cens del 2000, Conroe tenia 36.811 habitants, 13.145 habitatges, i 8.728 famílies. La densitat de població era de 376,1 habitants/km².
Dels 13.145 habitatges en un 35,3% hi vivien nens de menys de 18 anys, en un 47,5% hi vivien parelles casades, en un 13,5% dones solteres, i en un 33,6% no eren unitats familiars. En el 27,2% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,33.
Per edats la població es repartia de la següent manera: un 28,1% tenia menys de 18 anys, un 13,4% entre 18 i 24, un 31,6% entre 25 i 44, un 17,3% de 45 a 60 i un 9,7% 65 anys o més.
L'edat mediana era de 29 anys. Per cada 100 dones de 18 o més anys hi havia 98,9 homes.
La renda mediana per habitatge era de 34.123$ i la renda mediana per família de 37.201$. Els homes tenien una renda mediana de 29.468$ mentre que les dones 23.025$. La renda per capita de la població era de 16.841$. Aproximadament el 15% de les famílies i el 19,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Conroe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Conroe». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Transactions of the Royal Society of South Africa

Transactions of the Royal Society of South Africa, (abreujat Trans. Roy. Soc. South Africa), és una revista il·lustrada amb descripcions botàniques que és editada per la Royal Society of South Africa. Va començarla seva publicació a l'any 1908.

## Referències

* ↑ a Tropicos

## Enllaços externs

* a IPNI
# Una declaració d'independència del ciberespai

Una declaració d'independència del ciberespai és un document sobre l'aplicabilitat (o no) d'un govern d'Internet en els moments de ràpid creixement lligats a l'aparició de la web. Va ser escrit per John Perry Barlow, fundador de la Electronic Frontier Foundation, i publicat el 8 de febrer de 1996 a Davos, Suïssa, com a resposta a l'aprovació als Estats Units d'Amèrica de la llei Telecommunications Act. Va ser traduïda al català per Llorenç Valverde i Teo Vidal i Sol. La declaració, en setze paràgrafs curts, rebutja el control d'internet per qualsevol força externa, especialment els Estats Units. Defensa que els Estats Units no tenen el consentiment dels governats per aplicar lleis a internet, i que aquesta queda fora de les fronteres de qualsevol país. És més, internet està desenvolupant el seu propi contracte social per tal de determinar com solucionar els problemes.
| « | Governants del món industrialitzat, cansats gegants de carn i acer, vinc del Ciberespai, la nova llar de la ment. En nom del futur, a vosaltres, que sou del passat, us deman que ens deixeu en pau. No sou benvinguts entre nosaltres. No teniu cap autoritat on ens reunim. | » |
| — John Perry Barlow |||

## Referències

* ↑ Barlow, Llorenç i Vidal, 1996.
* ↑ Barlow, John Perry. «A Declaration of the Independence of Cyberspace». [Consulta: 22 juliol 2014].

## Enllaços externs

* «A Declaration of the Independence of Cyberspace». Davos: electronic Frontier Foundation, 08-02-1996.
* Barlow, John; Valverde, Llorenç; Vidal i Sol, Teo. «Declaració d'Independència del Ciberespai». Universitat de les Illes Balears, 17-09-1996. Arxivat de l'original el 2016-03-21. [Consulta: maig 2016].
# Bentheim-Limburg

Bentheim-Alpen fou una efímera branca o línia dels comtes de Bentheim, formada a la mort d'Arnold III de Bentheim-Steinfurt, per divisió entre els seus fills, i que va tenir com únic sobirà al comte Conrad Gumbert (1606-1618); a la seva mort sense fills mascles la branca va retornar a Bentheim-Steinfurt on governava Arnold Jobst.

## Referències

Llista de comtes Arxivat 2019-09-26 a Wayback Machine.
# Khersónissos

Khersónissos (grec Χερσόνησος, normalment transliterat Chersonisos, o més rarament com Hersonisos o Hersonissos) és una població de la costa nord de Creta, a uns 25 km d'Iràklio. Té una població d'uns 9000 habitants (2001). L'activitat principal és el turisme de sol i platja, especialment orientat als visitants britànics, alemanys i holandesos. L'altra activitat econòmica és el cultiu de l'olivera.
Històricament, és el lloc de l'antiga ciutat de Chersonesos, un port important durant les èpoques clàssica, romana, i romana d'Orient, que servia a la ciutat de Lictos. Algunes restes del port antic estan submergides.
L'octubre de 2017 s'hi va disputar el Campionat d'Europa d'escacs per equips.

## Referències

* ↑ García, Leontxo «Bronce para Matnadze y plata de Ibarra». El País, 06-11-2017 [Consulta: 24 desembre 2021].
# Rello

Rello és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].
# Peltop muntanyenc

El peltop muntanyenc (Peltops montanus) és una espècie d'ocell de la família dels artàmids.

## Hàbitat i distribució

Viu sobre grans arbres a la vora del bosc de les muntanyes de Nova Guinea.

## Referències

* ↑ «Peltop muntanyenc». Cercaterm. TERMCAT, Centre de Terminologia. Rev. 20/02/2021(català)
# Coordinació Democràtica

Coordinació Democràtica o Platajunta va ser un organisme unitari d'oposició al franquisme creat el 26 de març de 1976, fruit de la fusió de la Junta Democràtica d'Espanya (establerta en 1974 pel PCE i amb l'adhesió gradual de CCOO, PSP, PTE, ASA i independents) amb l'organisme rival, Plataforma de Convergència Democràtica (establerta en 1975 pel PSOE, Moviment Comunista, democristians i socialdemòcrates). Els seus objectius eren l'amnistia, la llibertat d'associació política i la convocatòria d'eleccions a Corts Constituents.
Coordinació Democràtica s'amplia encara més, aquest mateix any, amb nous partits i organitzacions unitàries de les nacionalitats -de Catalunya, el Consell de Forces Polítiques-, i es va convertir en la Plataforma d'Organismes Democràtics, que va negociar amb el govern d'Adolfo Suárez el contingut de la reforma política duta a terme en la Transició espanyola.
# Transactínid

Els transactínids són els elements químics de nombre atòmic superior a 103. El nom «transactínid» significa literalment 'més enllà dels actínids'. Els actínids són els elements que van des de l'actini (nombre atòmic 89) fins al lawrenci (nombre atòmic 103).
Per definició, tots els transactínids són també elements transurànics, car tenen un nombre superior al de l'urani (92). Tots tret del dubni són molt inestables. El seu període de semidesintegració es mesura en segons o en unitats encara més petites. A l'estat estacionari, tots els transactínids tenen electrons a la subcapa 6d; per tant, aquests elements pertanyen al bloc d. L'últim dels actínids, el lawrenci, també té un electró a la subcapa 6d.
La nomenclatura dels cinc o sis primers transactínids provocà una polèmica. Habitualment, els elements hipotètics reben un nom amb un símbol de tres lletres. Després que es confirmi el descobriment d'un element, rep un nou nom amb un símbol de dues lletres. En realitat, els transactínids mencionats conservaren el seu símbol de tres lletres durant molts anys.
Tots els transactínids són radioactius i no existeixen a la natura, sinó que se sintetitzen al laboratori, on es desintegren ràpidament a causa de la seva inestabilitat. Els transctínids estan anomenats en honor de físics nuclears o els llocs que tingueren un paper important en la síntesi d'aquests elements.
El guanyador del Premi Nobel Glenn Seaborg, que fou el primer a introduir el terme «actínid», cosa que dugué a l'acceptació d'aquest grup d'elements, també fou el que suggerí l'existència d'un grup de transactínids, compost pels elements de nombre atòmic 104-121, i un grup de superactínids que més o menys inclouria els elements de nombre atòmic 122-153. Un dels transactínids, el seaborgi, fou anomenat en honor seu.

## Llista de transactínids

* 104 Rutherfordi, Rf
* 105 Dubni, Db
* 106 Seaborgi, Sg
* 107 Bohri, Bh
* 108 Hassi, Hs
* 109 Meitneri, Mt
* 110 Darmstadti, Ds
* 111 Roentgeni, Rg
* 112 Copernici, Cn
* 113 Nihoni, Nh
* 114 Flerovi, Fl
* 115 Moscovi, Mc
* 116 Livermori, Lv
* 117 Tennes, Ts
* 118 Oganessó, Og
*L'existència d'aquests elements es confirmà de manera experimental. Els noms i símbols són provisionals, car fins ara no s'ha arribat a cap acord sobre el seu nom i símbol definitius.

## Vegeu també

* Element transurànic
# Trimma fucatum

Trimma fucatum és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2 cm de longitud total.

## Hàbitat

És un peix marí de clima tropical i associat als esculls de corall fins als 23 m de fondària.

## Distribució geogràfica

Es troba al Mar d'Andaman: província de Phuket (Tailàndia).

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Winterbottom, R. & Southcott, L., 2007. Two new species of the genus Trimma (Percomorpha: Gobiidae) from western Thailand. Aqua International Journal of Ichthyology, 13 (2): 69-76.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Antónovka (Primórie)

* Per a altres significats, vegeu «Antónovka».
Antónovka (en rus: Антоновка) és un poble del krai de Primórie, a l'Extrem Orient de Rússia, que en el cens del 2010 tenia 202 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Mokhtar Ould Amar

Mokhtar Ould Amar fou emir de Trarza, fill i successor del seu pare Amar II Ould Ali el 1757. Només va governar uns dos anys.
Va combatre la revolta dels darrers Oulad Rizg a l'Iguidi, que s'havien aliat als Oulad Bou Zekri, fracció dels Oulad Ahmed (de Brakna). Els va derrotar i als Bou Zekri els va expulsar cap a Brakna. Fou en aquest temps quan els amazics Oulad Diman van prendre possessió de l'Iguidi on ja havien estat anteriorment, monopolitzant la collita de la goma i el seu transport a les escales del riu Senegal.
El va succeir el seu germà Ali Kouri Ould Amar (Ali el Negre fill d'Amar).

## Referències

* L'Émirat des Trarzas per Paul Marty, 1882-1938
# Kwethluk

Kwethluk és una població dels Estats Units a l'estat d'Alaska. Segons el cens del 2007 tenia 716 habitants.

## Demografia

Segons el cens del 2000, Kwethluk tenia 713 habitants, 153 habitatges, i 132 famílies La densitat de població era de 27,6 habitants/km².
Dels 153 habitatges en un 62,1% hi vivien nens de menys de 18 anys, en un 57,5% hi vivien parelles casades, en un 20,3% dones solteres, i en un 13,1% no eren unitats familiars. En el 10,5% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,66 i el nombre mitjà de persones que vivien en cada família era de 5,08.
Per edats la població es repartia de la següent manera: un 47,7% tenia menys de 18 anys, un 9,4% entre 18 i 24, un 24,7% entre 25 i 44, un 12,5% de 45 a 60 i un 5,8% 65 anys o més.
L'edat mediana era de 20 anys. Per cada 100 dones hi havia 116,7 homes. Per cada 100 dones de 18 o més anys hi havia 113,1 homes.
La renda mediana per habitatge era de 25.417 $ i la renda mediana per família de 27.500 $. Els homes tenien una renda mediana de 24.063 $ mentre que les dones 14.375 $. La renda per capita de la població era de 6.503 $. Aproximadament el 29,2% de les famílies i el 29,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Kwethluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Kwethluk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Tirotejos de Hanau

Els Tirotejos de Hanau de 2020 fan referència a dos tirotejos massius que van tenir lloc el 19 de febrer de 2020 a la ciutat alemanya de Hanau, en l'estat federat de Hessen. L'autor, Tobias Rathjen, va fugir i posteriorment va ser trobat mort a la seva casa al costat de la seva mare Gabriele Rathjen.

## Desenvolupament

Els atacs van ser perpetrats al voltant de les 10.00 p. m. (UTC+1), en dos bars de narguil (coneguts com «shisha bar» a Alemanya), l'un situat al centre de la localitat de Hanau, davant de la plaça central, i l'altre al barri de Kesselstadt, a ponent de la ciutat. En el primer informe preliminar, van ser identificats almenys vuit morts. Nou persones van morir en els dos tirotejos. L'autor després va conduir a casa, li va disparar a la seva mare i es va suïcidar, deixant una nota de suïcidi on es va culpar per tots els assassinats, comptabilitzant un total d'onze morts, inclòs el mateix autor.
* Ferhat Unvar
* Mercedes Kierpacz
* Sedat Gürbüz
* Gökhan „Gogo“ Gültekin
* Hamza Kenan Kurtovic
* Kalojan Velkov
* Vili Viorel Păun
* Said Nesar Hashemi
* Fatih Saracoglu
* Gabriele Rathjen

## Autor

L'autor de tots dos atacs va ser Tobias Rathjen, un individu de nacionalitat alemanya de 43 anys, que va actuar en solitari portant una pistola semiautomàtica de tipus Glock17, calibre 9 × 19 mm Parabellum. L'home va ser trobat mort al seu apartament poc temps després que fos coneguda la seva identitat. Realitzava ciberactivisme en favor del neonazisme, promovent un discurs xenofób, especialment islamófob, on també es manifestava a favor del supremacisme blanc i d'una «neteja ètnica mundial» en contra de musulmans i jueus.
L'autor també va al·legar en la seva carta de suïcidi que telepàticament el govern l'estava perseguint i vigilant.

## Referències

* 1 2 3 Mas, Cristina. «Un ultradretà assassina 10 persones en un doble tiroteig a Alemanya», 20-02-2020. [Consulta: 15 gener 2021].
* ↑ 324cat. «11 morts després d'un atac racista contra dos bars a la ciutat alemanya de Hanau», 20-02-2020. [Consulta: 15 gener 2021].
* ↑ «Mehrere Menschen im hessischen Hanau erschossen - Täter möglicherweise flüchtig» (en alemany). DW.com, 19-02-2020.
* ↑ «Mehrere Tote nach Schüssen in Hanau!» (en alemany). Bild.de, 19-02-2020.
* ↑ Pleasance, Chris. «Police report several people shot to death in German city», 19-02-2020. [Consulta: 15 gener 2021].
* ↑ 20minutos. «El autor de los tiroteos de Hanau: un ultraderechista que creía en sociedades secretas, 'célibe involuntario' y racista» (en castellà), 20-02-2020. [Consulta: 15 gener 2021].
# Relleus plaça Sant Salvador

Els Relleus plaça Sant Salvador és una obra amb elements gòtics i renaixentistes d'Horta de Sant Joan (Terra Alta) inclosa a l'Inventari del Patrimoni Arquitectònic de Catalunya.

## Descripció

Llosa de pedra en baix relleu rectangular que forma part de mur de cantonada de la façana de l'edifici situat a la plaça de Sant Joan d'Horta en cantonada amb el carrer Messeguer. Està situat més o menys a l'alçada de la planta primera. Sembla representar la imatge d'un Sant o Sant Joan d'Horta dins d'una capelleta en forma de púlpit. El púlpit consta d'una base on es deixa veure una forma semblant al cap d'un dimoni, dues columnes laterals quadrades estriades amb basa i capitell i sostre amb relleu de forma octogonal amb ornaments i amb la inscripció al front: MEIEHA YR" La figura del Sant està molt deteriorada, solament es poden veure els vestuaris amb els seus plecs. La figura està decapitada.

## Referències

* ↑ «Relleus plaça Sant Salvador». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 març 2019].
# Peltops

Peltops és un gènere d'ocells de la família dels artàmids (Artamidae)., si bé altres autors l'inclouen als cractícids (Cracticidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per dues espècies:
* Peltops blainvillii - peltop de plana.
* Peltops montanus - peltop muntanyenc.
# Cottus pitensis

Cottus pitensis és una espècie de peix pertanyent a la família dels còtids.

## Descripció

* Fa 13 cm de llargària màxima (normalment, en fa 7).

## Hàbitat

És un peix d'aigua dolça, demersal i de clima temperat (42°N-39°N).

## Distribució geogràfica

Es troba a Nord-amèrica: conca del riu Sacramento a Oregon i Califòrnia (els Estats Units).

## Longevitat

La seua esperança de vida és de 5 anys.

## Observacions

És inofensiu per als humans.

## Referències

* ↑ Linnaeus, C., 1758. Tomus I. Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Holmiae. (Laurentii Salvii): (1-4), 1-824. «Enllaç».
* ↑ uBio (anglès)
* ↑ Bailey, R. M. & Bond, C. E., 1963. Four new species of freshwater sculpins, genus Cottus, from Western North America. Occasional Papers of the Museum of Zoology University of Michigan Núm. 634: 1-27.
* 1 2 3 4 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* ↑ Daniels, R.A., 1987. Comparative life histories and microhabitat use in three sympatric sculpins (Cottidae: Cottus) in northeastern California. Environ. Biol. Fish. 19(2):93-110.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Kinziger, A.P., R.M. Wood i D.A. Neely, 2005. Molecular systematics of the genus Cottus (Scorpaeniformes: Cottidae). Copeia (2):303-311.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Gai Escriboni Curió (pretor)

Gai Escriboni Curió (en llatí: Caius Scribonius Curio) va ser un magistrat romà. Era membre de la gens Escribònia, i formava part de la família dels Curió.
Va ser pretor el 121 aC, l'any que va morir Gai Grac. Ciceró parla d'un dels seus discursos en defensa de Servi Fulvi Flac, acusat d'incest, i afirma que quan era jove pensava que aquest discurs era el millor de totes les defenses. Però afegeix, que després, els discursos de Curió van caure gairebé en l'oblit. Va ser contemporani de Gai Juli Cèsar Estrabó, Luci Aureli Cotta i Antoni l'orador, i en contra d'aquests dos últims va parlar en la cort dels centumviri defensant als germans Cossus.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 901.
# Ts'ao Chan (cràter)

Ts'ao Chan és un cràter d'impacte en el planeta Mercuri de 110 km de diàmetre. Porta el nom del novel·lista xinès Cao Xueqin (c. 1715-1763), i el seu nom va ser aprovat per la Unió Astronòmica Internacional el 1976.

## Referències

* ↑ «Ts'ao Chan». Gazetteer of Planetary Nomenclature. United States Geological Survey, 14-10-2016. [Consulta: 18 juny 2017].

## Vegeu també

* Llista de cràters de Mercuri